b'\n_START_ARTICLE_\nVideojoc d\'acci\xc3\xb3 t\xc3\xa0ctica\n_START_PARAGRAPH_\nL\'acci\xc3\xb3 t\xc3\xa0ctica, en videojocs, \xc3\xa9s un g\xc3\xa8nere de videojoc d\'acci\xc3\xb3 en primera (FPS) o tercera persona que en termes generals simula el combat en forma d\'esquadrons o escaramusses. Aquests esquadrons de soldats sovint actuen de policies que lluiten contra terroristes o altres criminals, que combaten militarment amb tecnologies avan\xc3\xa7ades, fins i tot del futur. L\'\xc3\xa8mfasi en armes, efectes, terrenys i personatges realistes, donen la possibilitat de fer t\xc3\xa0ctiques, com la infiltraci\xc3\xb3, que tamb\xc3\xa9 es veu reflectit en l\'estil de joc d\'un FPS convencional "disparar tot el que es mou"._NEWLINE_Importants o influents videojocs d\'acci\xc3\xb3 t\xc3\xa0ctica es poden incliure: Counter-Strike, America\'s Army, la saga SOCOM: US Navy SEALs, la saga Brothers in Arms, la saga Delta Force, Hidden & Dangerous, Red Orchestra: Ostfront 41-45, la saga SWAT, la saga Rainbow Six, la saga Ghost Recon, Operation Flashpoint: Cold War Crisis, la saga Vietcong, la saga Deadly Dozen, etc._NEWLINE_En els videojocs multijugador, aquest terme pot tenir un significat diferent. Un videojoc d\'acci\xc3\xb3 t\xc3\xa0ctica en multijugador se centra en la cooperativitat per aconseguir objectius, que tracta d\'eliminar als soldats enemics (per\xc3\xb2 se\'n diu tradicionalment en angl\xc3\xa8s els videojocs deathmatch). L\'element que \xc3\xa9s propi d\'un videojoc d\'acci\xc3\xb3 t\xc3\xa0ctica \xc3\xa9s aconseguir objectius amb un equip de membres, amb algunes limitacions reals de manera individual, per exemple, en videojocs com el Counter-Strike o el Wolfenstein: Enemy Territory._NEWLINE_Els videojocs d\'acci\xc3\xb3 t\xc3\xa0ctica en combat militar, a vegades, es coneixen com a simuladors de soldat._NEWLINE_El Bolo \xc3\xa9s un exemple en 2D i amb perspectiva del tipus planta (o des de sobre) amb jugabilitat i objectius propis d\'un videojoc d\'acci\xc3\xb3 t\xc3\xa0ctica.\n_START_SECTION_\nG\xc3\xa8neres relacionats\n_START_PARAGRAPH_\nEls d\'acci\xc3\xb3 t\xc3\xa0ctica s\xc3\xb3n d\'acci\xc3\xb3 en primera o de tercera persona, per\xc3\xb2 es distingeixen per l\'\xc3\xa8mfasi en el realisme i les t\xc3\xa0ctiques d\'equip en conflictes b\xc3\xa8l\xc2\xb7lics. _NEWLINE_Els simuladors militars realistes s\xc3\xb3n unitats o soldats que no estan controlats directament pel jugador sin\xc3\xb3 que s\xc3\xb3n sovint videojocs de t\xc3\xa0ctica en temps real.'